53. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. Φ 370/154/417125 της 18 Ιουν./19 Σεπτ. 1977 (ΦΕΚ Β΄  890) Περί ασκήσεως Καταστατικού Ελέγχου επί της Διαχειρίσεως Νομικών Προσώπων Δημοσίου Δικαίου αρμοδιότητος Υπουργείου Εθνικής Αμύνης/ΑΣ, εις τα Καταστήματα αυτών. Εχοντες υπ’ όψει: α)Τας διατάξεις της παραγρ. 3 του άρθρ. 17 του Ν.Δ. 1265/1972. β)Την σύμφωνον γνώμην του Ελεγκτικού Συνεδρίου διατυπωθείσαν εις το Πρακτικόν της 10ης Γενικής Συνεδριάσεως της Ολομελείας τούτου, της 4ης Μαΐου 1977. γ)Την υπ’ αριθ. Δ.6445/1497/15-10-1976 κοινήν απόφασιν του Πρωθυπουργού και Υπουργού Οικονομικών «περί αναθέσεως αρμοδιοτήτων εις τους Υφυπουργούς Οικονομικών» Φ.Ε.Κ. 1279/76Β. δ)Την υπ’ αριθ. 010/348229/30-4-77 κοινή απόφασιν Πρωθυπουργού και Υπουργού Εθνικής Αμύνης «περί αναθέσεως αρμοδιοτήτων ΥΕΘΑ εις τους Υφυπουργούς Εθνικής Αμύνης», αποφα-σίζομεν: Καθορίζομεν όπως ο καταστατικός έλεγχος της διαχειρίσεως των Μετοχικού Ταμείου Στρατού, Ταμείου Αλληλοβοηθείας Στρατού Ξηράς, Νοση-λευτικού Ιδρύματος Μετοχικού Ταμείου Στρατού και του Αυτονόμου Οικοδομικού Οργανισμού Αξιωματικών δια τα έτη 1974, 1975 και 1976, και του Ταμείου Αλληλοβοηθείας Υπαλλήλων Μετοχικού Ταμείου Στρατού και Λέσχης Αξιωματικών Ενόπλων Δυνάμεων δια τα έτη 1969 έως 1976 ενεργηθή εις τα Καταστήματα τούτων. Η παρούσα δημοσιευθήτω δια της Εφημερίδος της Κυβερνήσεως. 